威霽彌，亦譯吉米·威爾士，美國阿拉巴馬州亨茨維爾人也，一九六六年八月七日生。父商雜貨，母多利斯，親誨之學。稍長，入藍道夫學校，其價雖昂，然其親仍悉力供之。及冠，肄業奧本大學，習金融。迨卒業，入亞拉巴馬大學，窮金融之妙，卒得碩士銜。年二十九，任芝加哥期權合作社研究主任，乘時投機，越六年，得終身足用之財。